Bryan Acheampong

Bryan Acheampong (wɔwoo no 27 Ɔbɛnem 1972) yɛ Ghana amammuifoɔ ne Mmarahyɛbadwa no muni wɔ Abeti mpɛsoa so wɔ Ghana Apueeɛ Mantam mu. Ɔyɛ New Patriotic Party of Ghana no muni. Ɔdii Peter Wiafe Pepera a owuiɛ berɛ a na ɔwɔ dibea no ananmu. Na ɔyɛ Ɔman Minista wɔ Ministry of Interior wɔ Ɔgyefoɔ 2019 kɔsi afe 2020. Wɔ afe 2016 mu no, ɔtɔɔ Okwawu United F.C. Mprenpren ɔyɛ ɔsoafoɔ a ɔhwɛ kuadwuma so.

 Mfitiaseɛ asetena ne nwomasua 
Wɔwoo no wɔ 27 Obubuo 1972 wɔ Suhum a ɛwɔ Ghana Apuei fam mantam mu. Bryan firi Nkwatia a ɛwɔ Kwahu Apuei Fam Mansini mu wɔ Ghana. Ɔnyaa ne mfitiaseɛ sukuu wɔ Achimota Mfitiaseɛ Sukuu mu na ɔkɔɔ so kɔɔ Presbyterian Boys Secondary School wɔ Legon. Ɔwiee Johnson ne Wales Sukuupɔn a ɛwɔ USA a na ɔwɔ bachelor’s degree ne MBA wɔ Business Administration mu. Ɔyɛ PhD kandifoɔ wɔ Information Systems mu wɔ Ghana Suapɔn mu. Ɔwɔ Adansedi Krataa a efi Massachusetts Mfiridwuma Asoɛe hɔ. Ɔsan nso wɔ HP Accredited Sales Professional a ofi HP Suapɔn mu.

 Adwuma 
Ɔsomm wɔ U.S. Wim Asraafoɔ mu wɔ mfeɛ mpem mmienu ne nnan de kɔsi mfeɛ mpem mmienu ne nsia  (2004 -2006) ntam hɔ.Na ɔyɛ Ɔman Soafoɔ a ɔhwɛ Ɔman Ahobanbɔ so wɔ berɛ a wɔpaw no na ɔkaa ntam sɛ Ɔmampanyin Dwumadibea no. Ɔyɛ Ɔfotufo. Na ɔyɛ INTU-Group a ɛwɔ Nkran no kwankyerɛfo panyin. Mprempren ɔyɛ Ɔman Ɔsoafo Abadiakyiri a ɔhwɛ Mfinimfini Fam so.

 Amanyɔsɛm 
Ɔyɛ Ɔman Ho Dɔ Kuw Foforo no muni. Ɔyɛ mmarahyɛbadwani ma Abeti Mansin a ɛwɔ Ghana Apuei fam mantam mu.

2016 abatoɔ

Wɔ afe 2016 Ghana amansan abatoɔ mu no, ɔdii nkonim wɔ Abetifi Constituency mmarahyɛbadea no mu a ɔnyaa abatoɔ 23,432 a ɛyɛ 74.61% wɔ abatoɔ a wɔtoeɛ nyinaa mu berɛ a NDC mmarahyɛbadwa kandifoɔ Tabi Emmanuel nyaa abatoɔ 7,975 a ɛyɛɛ abatoɔ a wɔtoeɛ nyinaa mu 25.39%.

2020 abatow mu

Wɔ afe 2020 Ghana amansan abatoɔ mu no, ɔsan dii nkonim wɔ Abetifi Constituency mmarahyɛbadwa no mu a ɔnyaa abatoɔ 25,035 a ɛyɛɛ abatoɔ a wɔtoeɛ nyinaa mu 72.42% berɛ a NDC mmarahyɛbadwa mu kandifoɔ Samuel Asamoah nyaa abatoɔ 9,536 a ɛyɛɛ abatoɔ a wɔtoeɛ nyinaa mu 27.58%.

 Boayikuw 
Ɔyɛ Amannɔne Nsɛm Boayikuw no Titenani, Ɔyɛ Bammɔ ne Mfinimfini Boayikuw no muni, ɔyɛ Boayikuw a Wɔpaw Nnipa no muni na ɔsan yɛ Boayikuw a Wɔpaw Boayikuw no muni.

 N'Adwuma sɛ Ɔsoafoɔ 
Ɔno na ɔyɛ Ɔmanpanin a ɔhwɛ Aduane ne Kuadwuma so wɔ Ghana.

Wɔ Benada, February 7, 2023, Ɔkasafo no, Alban Sumana Bagbin bɛpae mu aka wɔ mmarahyɛ badwa no ase. Ɔdii Ɔbenfo Dr. Owusu Afriyie Akoto, a na ɔyɛ Minister fi afe 2017 kosi afe 2023. Nnansa yi ara na ɔtuee ne nan ase sɛ ɔbɛdi NPP a ɛredi tumi no anim wɔ wɔn abatoɔ a ɛreba no mu.

Wɔpaw no sɛ Ɔman Soafo, Ɔmanpanyin Adwumayɛbea wɔ Ɔpɛpɔn 4, 2017, na akyiri yi ɔfaa Ɔman Soafo adwuma wɔ Ɔman mu Asɛnka Dwumadibea wɔ Ɔpɛpɔn 13, 2020, wɔ ne nhyiamu ase no akyi. 22]

 Ankorankoro asetena 
Ɔnwaree. Ɔyɛ Kristoni na ɔsom sɛ Presbyterian.

 Adɔeɛ 
Wɔ Kitawonsa 2019 mu no, ɔde 150kv generator maa Presbyterian College of Education (ABETICO) wɔ Abetifi wɔ Apuei Fam Mantam my.

Wɔ Oforisuo 2019 mu no, Bryan nam Bryan Acheampong Foundation so de GH¢250,000 check maa Presbyterian University College.

Wɔ Ayɛwohomumɔ 2020 mu no, ɔde bɛboro ¢820,000 maa Afram Asasetaw Atifi, Afram Asasetaw Anafoɔ, Abirem, Mpraeso, Nkawkaw, Abetifi ne Suhum.

Wɔ Ɔpɛpɔn 2021 mu no, ɔboaa ma wɔsii abura bɛboro ɔha wɔ Abetifi, Pampaso, Abetifi Christian Quarters, Nkwatia, Kwahu-Tafo, Bokuruwa, Nteso, Ankomah, Akwasiho, Dwerebease ne Suminakese.

Wɔ Kitawonsa 2021 mu no, ɔde afuo mu nneɛma a ne boɔ yɛ ¢500,000 maa akuafoɔ bɛboro 6,000 a wɔwɔ Kwahu Apueeɛ Mantam mu sɛ wɔmmoa wɔn kuayɛ adwuma.

Wɔ Ɔpɛpɔn 2022 mu no, ɔmaa Suzuki Swift SRS Kar maa Awogyefoɔ a ɔsen biara wɔ Abetifi Mantam mu.

Wɔ Ɔsanaa 2022 mu no, ɔde ¢170,000, mfiri a wɔde pam ade 42 ne mfiri a wɔde twitwiw ti nhwi 26 maa Dressmakers and Hairdressers Associations a ɛwɔ ne mansin mu.

 Abɔdin Ahodoɔ 
Wɔ Ayɛwohomumɔ 2020 mu no, Kasapreko Company Limited mpanyimfo kamfoo no wɔ mmoa a ɔde ko tia COVID-19 ɔyaredɔm no ho.

Wɔ Ɔsanaa 2021 mu no, Ghana Ɔman Akyerɛkyerɛfoɔ Fekuo hyɛɛ Bryan anuonyam sɛ ɔmaa wɔn asɔremma a wɔwɔ Kwahu Apueeɛ Mantam mu no sika a wɔde bɛboa no.

 Mmeaeɛ A Menyaa Mmoa Firiiɛ 

Nkyekyεmu:Ghana mmrahyɛbadwafoɔ 2021-2025
Nkyekyεmu:National Democratic Congress (Ghana) Amanyɔfoɔ
Nkyekyεmu:Ghana mmrahyɛbadwafoɔ 2017–2021